​ການປ່ອນ​ບັດ ​ຢູ່​ໄທ ​ໃນ​ເດືອນ​ກໍ​ລະ​ກົດ ຍັງ​ບໍ່ ​ແນ່ນອນເທື່ອ (ສະ​ໄລ​ດ໌/ວີດີໂອ)
ເຈົ້າ​ໜ້າ​ທີ່ເລືອກ​ຕັ້ງ​ຂອງ​ໄທ ຮຽກຮ້ອງ​ໃຫ້​ເລື່ອນເວລາ ການ​ປ່ອນ​ບັດ ໃນ​ເດືອນ​ກໍລະກົດ​ ຫຼັງ​ຈາກ​ປະຊາຊົນ 3 ຄົນ​ເສຍ​ຊີວິດ ໃນ​ການ​ໂຈມ​ຕີ ພວກ​ຕໍ່​ຕ້ານ​ລັດ​ຖະ​ບາ​ນ ທີ່​ບາງກອກ.
ເຈົ້າໜ້າທີ່ກຳກັບການເລືອກຕັ້ງຂອງໄທ ຮຽກຮ້ອງໃຫ້ເລື່ອນ ເວລາການເລືອກຕັ້ງໃນເດືອນກໍລະກົດອອກໄປ ຫຼັງຈາກປະ ຊາຊົນ 3 ຄົນເສຍຊີວິດ ໃນການແກວ່ງລະເບີດມື ແລະການ ຍິງປືນໂຈມຕີ ພວກປະທ້ວງຕໍ່ ຕ້ານລັດຖະບານທີ່ບາງກອກ ໃນຄືນຜ່ານມານີ້ ບັນດາເຈົ້າໜ້າທີ່ ປະຈຳສູນກາງຮັບມືກັບເຫດການສຸກເສີນ ໃນນະຄອນຫຼວງຂອງໄທ ກ່າວວ່າ ການໂຈມຕີໃນວັນພະຫັດ ມື້ນີ້ຍັງເຮັດໃຫ້ມີຜູ້ໄດ້ຮັບບາດເຈັບ 22 ຄົນດ້ວຍ ຄວາມວຸ້ນວາຍດັ່ງກ່າວ ມີຂຶ້ນໃນເວລານຶ່ງອາທິດ ຫຼັງຈາກສານ ລັດຖະທຳມະນູນປົດນາຍົກລັດຖະມົນຕີຍິ່ງລັກ ຊິນນະວັດອອກຈາກຕຳແໜ່ງໃນ ຂໍ້ຫາໃຊ້ອຳນາດເກີນຂອບເຂດ ພວກສະໜັບສະໜຸນທ່ານນາງໃຫ້ຄຳໝັ້ນສັນຍາ ໄວ້ວ່າ ຈະປ້ອງກັນລັດຖະບານຊຶ່ງຍັງເຮັດໜ້າທີ່ຕໍ່ໄປຢ່າງຊ້າໆເຖິງແມ່ນໄດ້ມີການ ປົດທ່ານນາງອອກຈາກຕຳແໜ່ງແລ້ວກໍຕາມ ພວກປະທ້ວງຕໍ່ຕ້ານລັດຖະບານກຳລັງຮຽກຮ້ອງໃຫ້ຍຸບລັດຖະບານຮັກສາການຊົ່ວຄາວແລະສັບປ່ຽນດ້ວຍສະພາປົກຄອງທີ່ບໍ່ໄດ້ຖືກເລືອກ ຕັ້ງຈາກປະຊາຊົນ ເພື່ອປົກຄອງປະເທດ ໃນຂະນະທີ່ດຳເນີນການປະຕິຮູບດ້ານການເມືອງຕ່າງໆ ຢ່າງໜ້ອຍ ມີປະຊາຊົນ 28 ຄົນໄດ້ເສຍຊີວິດຈາກຄວາມວຸ້ນວາຍທີ່ພົວພັນກັບ ຄວາມປັ່ນປ່ວນທາງດ້ານການເມືອງຂອງໄທ ຊຶ່ງເຮັດໃຫ້ປະຊາຊົນຫຼາຍຮ້ອຍຄົນ ຕື່ມອີກໄດ້ຮັບບາດເຈັບ ຕັ້ງແຕ່ເດືອນພະຈິກປີແລ້ວນີ້ເປັນຕົ້ນມາ